Diari Oficial de la Generalitat Valenciana


Sumari del DOGV 6198, del 03-02-2010 (2009/14693)

Notificació de la sentència dictada en el judici de divorci contenciós 001496/2008.
-----------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14081


Data del document
:   09-12-2009

Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici de divorci contenciós 001496/2008. [2009/14126]  
Divorci contenciós 001496/2008  
Part demandant: Isabel Sánchez Gómez gaudeix del benefici de justícia gratuïta.  
Part demandada: Abderahim Tikhmarine.  
Sobre divorcis no consensuats   
En el judici a què es fa referència s'ha acordat notificar a la part demandada la sentència que té l'encapçalament i la dispositiva següents:  
«Sentència número 518/2009   
València, 10 de setembre de 2009  
Rafael Carbona Rosaleñ, magistrat jutge de Primera Instància número 26 de València, he vist aquestes actuacions de divorci, tramitades davant d'aquest Jutjat amb el número 1496/08 a instàncies d'Isabel Sánchez Gómez, representada pel procurador, el senyor Rubio Pascual, i assistida pel lletrat, el senyor Crespo Rodríguez, contra el seu espòs, Abderahim Tikhmarine, declarat en rebel·lia, i d'acord amb els següents.   
Dispositiva   
Estime la demanda interposada per Isabel Sánchez Gómez contra Abderahim Tikhmarin, i declare el divorci i dissolució del matrimoni format entre ambdós, amb tots els efectes inherents a aquesta, que es regirà per les mesures següents:   
1. S'atribuïx a la demandant l'ús de l'habitatge conjugal situat a València, carrer Alt del Mar, 71, 7a, que haurà d'abandonar el demandat si no ho haguera fet, en el termini de 10 dies des de la present resolució, i podrà retirar, sota inventari, els efectes d'ús personal.   
2. S'atribuïx a la demandant la guarda i custòdia dels fills comuns compartint la pàtria potestat, amb un dret de visites a favor del pare de caps de setmana alterns, dissabtes vesprada, entre les 16.00 i les 20.00 hores i diumenges entre les 10.30 i les 14.00 hores, i haurà de recollir-los i reintegrar-los del domicili matern, i realitzar aquestes amb supervisió de la mare, per ella mateixa o de tercera persona.   
3. El demandat haurà de pagar a l'actora, en concepte d'aliments en favor d'ambdós fills, la quantitat de dos-cents euros mensuals, actualitzables anualment, a partir de la present resolució, segons les variacions que experimente l'IPC i pagadors dins dels cinc primers dies de cada mes, en el compte designat per aquesta, a més de la meitat de les despeses extraordinàries que puguen produir-se.   
4. Es prohibeix l'eixida del territori nacional dels menors, tret d'acord conjunt dels seus progenitors o autorització expressa, així com l'expedició de passaports a nom d'aquests, o la seua retirada, a instàncies de la guardadora. Els canvis de domicili d'aquells, si es produeixen, requeriran igualment l'acord previ o autorització judicial.  
A nova instància de la demandant, s'oficiarà als cossos i forces de seguretat corresponents als efectes acordats, als quals podrà acudir també directament amb testimoniança de la present resolució, que li serà lliurada a iguals efectes.   
Notifiqueu aquesta resolució a les parts, i feu-los saber que contra aquesta sentència es pot preparar un recurs d'apel·lació davant d'aquest Jutjat dins del termini de cinc dies, per a l'Audiència Provincial.   
No pertoca fer un pronunciament exprés sobre la imposició de costes.  
Una vegada siga ferma aquesta resolució i transcorreguts els terminis de rescissió, comuniqueu-la al registre civil on conste inscrit el matrimoni.  
Aquesta és la meua sentència que, jutjant definitivament, pronuncie, mane i firme».  
Atés que es desconeix el domicili o la residència actuals de la part demandada, mitjançant una provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 9 de desembre de 2009.- El secretari judicial: Alicia Ordeig Rabadán.